Det har været en stor fornøjelse for min kone og mig at bo i Maria Augustas lejlighed i Rom i 10 dage. Billederne af lejligheden var retvisende, alt var i orden og fungerede perfekt. Herligt at bo i en så æstetisk indrettet lejlighed.
Maria Augusta og hendes datter modtog os på det aftalte tidspunkt, forklarede lejlighedens funktioner godt, demonstrerede affaldssystemet og låsesystemerne, så det var til at forstå og stod klar med kaffe/the, juice, mælk og appelsiner til de tørstige efter de mange timers rejse. Lejligheden ligger i et levende lokalområde en god km. fra centrum, der er masser af gode dagligdagsforretninger, som først lukker mellem 21 og 22, masser af gode spisesteder og særdeles lettilgængelige og velfungerende busforbindelser til centrale dele af byen.
Vi kommer gerne igen hos denne hjælpsomme værtinde, i den gode lejlighed og var glade for hendes skriftlige redegørelse for byens bedste moderne kunstsamlinger. Det har virkeligt været en nydelse.